CELEX: 21996D0724(02)
Language: el
Date: 1996-06-20 00:00:00
Title: Απόφαση αριθ. 2/96 της Επιτροπής σύνδεσης ΕΚ-Αγίου Μαρίνου της 20ής Ιουνίου 1996 για την εφαρμογή του άρθρου 1 στοιχεία α) και β) της απόφασης αριθ. 1/93 σχετικά με τις λεπτομέρειες απόδοσης στο Δημόσιο Ταμείο του Αγίου Μαρίνου των εισαγωγικών δασμών που εισπράττονται από την Κοινότητα για λογαριασμό της Δημοκρατίας του Αγίου Μαρίνου

Avis juridique important

|

21996D0724(02)

Απόφαση αριθ. 2/96 της Επιτροπής σύνδεσης ΕΚ-Αγίου Μαρίνου της 20ής Ιουνίου 1996 για την εφαρμογή του άρθρου 1 στοιχεία α) και β) της απόφασης αριθ. 1/93 σχετικά με τις λεπτομέρειες απόδοσης στο Δημόσιο Ταμείο του Αγίου Μαρίνου των εισαγωγικών δασμών που εισπράττονται από την Κοινότητα για λογαριασμό της Δημοκρατίας του Αγίου Μαρίνου  

Επίσημη Εφημερίδα αριθ. L 184 της 24/07/1996 σ. 0037 - 0038

ΑΠΟΦΑΣΗ αριθ. 2/96 ΤΗΣ ΕΠΙΤΡΟΠΗΣ ΣΥΝΕΡΓΑΣΙΑΣ ΕΚ-ΑΓΙΟΥ ΜΑΡΙΝΟΥ της 20ής Ιουνίου 1996 για την εφαρμογή του άρθρου 1 στοιχεία α) και β) της απόφασης αριθ. 1/93 σχετικά με τις λεπτομέρειες απόδοσης στο δημόσιο ταμείο του Αγίου Μαρίνου των εισαγωγικών δασμών που εισπράττονται από την Κοινότητα για λογαριασμό της Δημοκρατίας του Αγίου Μαρίνου (96/446/ΕΚ)Η ΕΠΙΤΡΟΠΗ ΣΥΝΕΡΓΑΣΙΑΣ,Έχοντας υπόψη την ενδιάμεση συμφωνία εμπορίου και τελωνειακής ένωσης της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου (1), και ιδίως το άρθρο 7 παράγραφος 3,Εκτιμώντας:ότι η απόφαση αριθ. 1/93 της επιτροπής συνεργασίας ΕΟΚ-Αγίου Μαρίνου, της 27ης Ιουλίου 1993, σχετικά με τις λεπτομέρειες απόδοσης στο δημόσιο ταμείο του Αγίου Μαρίνου των εισαγωγικών δασμών που εισπράττονται από την Κοινότητα για λογαριασμό της Δημοκρατίας του Αγίου Μαρίνου (2), αναφέρεται στην βεβαίωση, τη λογιστική καταχώρηση, την απόδοση και τον έλεγχο των εισαγωγικών δασμών που εισπράττονται για τα εμπορεύματα που προορίζονται για τη Δημοκρατία αυτή 7ότι θα πρέπει να διευκρινισθούν ορισμένες από τις λεπτομέρειες αυτές με τη θέσπιση μιας διοικητικής διαδικασίας που αναφέρεται, ιδίως, στη βεβαίωση και τη λογιστική καταχώρηση των εισαγωγικών δασμών,ΑΠΟΦΑΣΙΖΕΙ:Άρθρο 1 Κατά την εφαρμογή του άρθρου 1 στοιχεία α) και β) της απόφασης αριθ. 1/93, εφαρμόζονται οι διατάξεις που αναγράφονται στο παράρτημα της παρούσας απόφασης.Άρθρο 2 Η παρούσα απόφαση αρχίζει να ισχύει την ημέρα της έκδοσής της.Βρυξέλλες 20 Ιουνίου 1996.Για την επιτροπή συνεργασίαςΟ ΠρόεδροςS. ABOU(1) ΕΕ αριθ. L 359 της 9. 12. 1992, σ. 14.(2) ΕΕ αριθ. L 208 της 19. 8. 1993, σ. 38.ΠΑΡΑΡΤΗΜΑ Διοικητική διαδικασία ακολουθούμενη κατά την εφαρμογή του άρθρου 1 στοιχεία α) και β) της απόφασης αριθ. 1/93 της επιτροπής συνεργασίας 1. Διεκπεραίωση των διατυπώσεων για τη θέση σε ελεύθερη κυκλοφορία στα αρμόδια τελωνειακά γραφεία Η παράδοση για την ελεύθερη κυκλοφορία των εμπορευμάτων με προορισμό τον Άγιο Μαρίνο συνεπάγεται, κατά περίπτωση, την έκδοση εγγράφου T2 SM ή T2 L SM (1). Ομοίως, οι εισαγωγικοί δασμοί υπολογίζονται στις προβλεπόμενες από την οικεία κοινοτική νομοθεσία προθεσμίες.Για να διευκολυνθεί η πιστοποίηση των ποσών αυτών (για τις ανάγκες ελέγχου), και λαμβάνοντας υπόψη το γεγονός ότι η οριστική φύση των δασμών δεν είναι ακόμη γνωστή (πόροι του Αγίου Μαρίνου ή της Κοινότητας), οι λαμβανόμενοι υπόψη δασμοί εγγράφονται σε μητρώο που τηρεί το ενδιαφερόμενο τελωνείο, στο οποίο σημειώνονται οι εισαγωγές με προορισμό τον Άγιο Μαρίνο, με μνεία των εισαγόμενων εμπορευμάτων, της ημερομηνίας αποδοχής της δηλώσεως εισαγωγής, των στοιχείων δασμολόγησης, του ποσού των σχετικών δασμών, καθώς και του εκδοθέντος εγράφου T2 SM ή T2 L SM.Το τελωνειακό γραφείο σημειώνει στο έγγραφο T2 SM ή T2 L SM τη διορία (τρεις μήνες από την ημερομηνία εκδόσεως του εγγράφου) για την επιστροφή στο εκδόν τελωνείο, κατά περίπτωση, του αντίτυπου αριθ. 5 του εγγράφου T2 SM ή του αντίγραφου του εγγράφου T2 L SM, δεόντως θεωρημένων από τις αρχές του Αγίου Μαρίνου.2. Επιστροφή των δικαιολογητικών Με την επιστροφή των δικαιολογητικών, δεόντως θεωρημένων από τις αρχές του Αγίου Μαρίνου, εντός της προαναφερόμενης τρίμηνης προθεσμίας, διενεργείται, την ίδια ημέρα παραλαβής των εν λόγω εγγράφων, η βεβαίωση και η καταχώρηση των εισαγωγικών δασμών στα λογιστικά βιβλία «Άγιος Μαρίνος» [λογιστική ισοδύναμη με την προβλεπόμενη στο άρθρο 6 παράγραφος 2 στοιχείο α) του κανονισμού (ΕΟΚ, Ευρατόμ) αριθ. 1552/89], καθώς και η ανάλογη σημείωση στο προαναφερόμενο μητρώο.Πάντως, οι ιταλικές αρχές δύνανται να αποφασίσουν να μην προβούν στην εγγραφή, στα εν λόγω λογιστικά βιβλία «Άγιος Μαρίνος», στις περιπτώσεις που οι βεβαιούμενοι και καλυπτόμενοι από εγγύηση δασμοί αποτελούν το αντικείμενο αμφισβητήσεων και είναι δυνατόν να παρουσιάσουν διακυμάνσεις κατόπιν των διαφορών που μεσολαβούν. Στην περίπτωση αυτή, και για όσο χρόνο η εθνική διαδικασία διοικητικής ή/και δικαστικής διεκπεραίωσης δεν έχει περατωθεί, το ποσόν των εισαγωγικών δασμών εγγράφεται στα χωριστά λογιστικά βιβλία «Άγιος Μαρίνος» [λογιστική ισοδύναμη με την προβλεπόμενη στο άρθρο 6 παράγραφος 2 στοιχείο β) του εν λόγω κανονισμού].3. Μη εξόφληση των δικαιολογητικών εγγράφων Όταν το αντίτυπο αριθ. 5 του εγγράφου T2 SM ή το αντίγραφο του εγγράφου T2 L SM δεν επιστραφούν στο εκδόν τελωνείο, εντός της ταχθείσας προθεσμίας, γίνεται η σχετική σημείωση στο μητρώο και βεβαιώνονται οι δασμοί ως ίδιοι πόροι της Κοινότητας, εγγράφονται δε στα λογιστικά βιβλία που προβλέπονται από το άρθρο 6 παράγραφος 2 στοιχείο α) του κανονισμού (ΕΟΚ, Ευρατόμ) αριθ. 1552/89, ή, ενδεχομένως, στα ξεχωριστά λογιστικά βιβλία που προβλέπει το άρθρο 6 παράγραφος 2 στοιχείο β) του εν λόγω κανονισμού. Η εγγραφή αυτή ισχύει με την επιφύλαξη ενδεχόμενης διόρθωσης μετά την ολοκλήρωση της διαδικασίας έρευνας που προβλέπεται στα πλαίσια του καθεστώτος κοινοτικής διαμετακόμισης ή του αποτελέσματος των ενεργειών που γίνονται στα πλαίσια της αμοιβαίας συνδρομής που προβλέπεται από την απόφαση αριθ. 3/92 της επιτροπής συνεργασίας ΕΟΚ-Αγίου Μαρίνου.4. Εφαρμογή της ειδικής διαδικασίας στα πλαίσια του καθεστώτος της τελειοποίησης προς επανεξαγωγή και της προσωρινής εισαγωγής Η προαναφερόμενη διαδικασία εφαρμόζεται, τηρουμένων των αναλογιών, για τα παράγωγα προϊόντα ή τα προϊόντα ως έχουν, που διατίθενται στο έδαφος του Αγίου Μαρίνου, στα πλαίσια του καθεστώτος τελειοποίησης προς επανεξαγωγή ή για τα εμπορεύματα για τα οποία έχει γεννηθεί τελωνειακή οφειλή στα πλαίσια του καθεστώτος προσωρινής εισαγωγής.(1) Άρθρο 2 της απόφασης αριθ. 4/92 της επιτροπής συνεργασίας ΕΟΚ-Αγίου Μαρίνου (ΕΕ αριθ. L 42 της 19. 2. 1993, σ. 34).